સરદારની યોજના પ્રમાણે જ્યારે ભારતીય સેનાએ હૈદરાબાદ પર આક્રમણ કર્યું\nજનરલ અલ-ઇદરોસા (જમણે) જનરલ ચૌધરી

"મને જણાવવામાં આવ્યું હતું કે આ પ્રસંગે મહામહિમ શાહિદ આઝમ પણ હાજર રહેશે, પરંતુ હું જીપ લઈને પહોંચ્યો ત્યારે ત્યાં માત્ર જનરલ ઇદરોસને જોયા."

"તેમણે ઢીલો લાગતો યુનિફોર્મ પહેર્યો હતો અને આંખો પર કાળાં ચશ્માં હતાં. તેમને ભારે અફસોસ થતો હોય તેવું લાગતું હતું." 

"હું તેમની નજીક ગયો. અમે એકબીજાને સલામ કરી. પછી મેં કહ્યું : હું તમારી સેનાની શરણાગતિ માટે આવ્યો છું. તેના જવાબમાં જનરલ અલ-ઇદરોસે ધીમા અવાજે કહ્યુંઃ અમે તૈયાર છીએ."

એ વખતે મેજર જનરલ ચૌધરીએ પૂછેલું કે શું તમને ખબર છે કે કોઈ શરતો વિના શરણાગતિ સ્વીકારવાની છે? જનરલ ઇદરોસે કહ્યું કે 'હા, મને ખબર છે'.

આ સવાલ-જવાબ સાથે શરણાગતિનો પ્રસંગ પૂરો થયો.

જનરલ ચૌધરીએ લખ્યું છે, "મેં જનરલ ઇદરોસને સિગારેટ આપી. અમે બંનેએ અમારી સિગારેટ પેટાવી અને પછી ચૂપચાપ અલગ થઈ ગયા."

આ રીતે 70 વર્ષ પહેલાં ઉનાળાની બળબળતી બપોરે હૈદરાબાદ પર 650 વર્ષોથી ચાલતા મુસ્લિમ શાસનો અંત આવી ગયો. 

આ યુદ્ધમાં હજારો લોકોના જીવ ગયા હતા. ઘણા બધા હિંદુઓ મુસ્લિમ બળવાખોરોના હાથે, જ્યારે મુસ્લિમો હિંદુઓ બળવાખોરોના હાથે માર્યા ગયા હતા. 

કેટલાકને ભારતીય સેનાએ લાઇનમાં ઊભા રાખીને ગોળીથી ઊડાવી દીધા હતા તેમ પણ કહેવાય છે.

બીજી બાજુ નિઝામની સરકાર ખતમ થઈ તે સાથે જ બહુમતી હિંદુ વસતિ સક્રિય થઈ હતી. તેણે મોટા પાયે કત્લેઆમ, બળાત્કાર, આગચંપી અને લૂંટફાટ કરી હતી.

આની જાણ ભારતના વડા પ્રધાન જવાહરલાલ નહેરુને થઈ ત્યારે તેમણે સંસદસભ્ય પંડિત સુંદરલાલની અધ્યક્ષતામાં એક તપાસ પંચની રચના કરી હતી.

જોકે, તે પંચનો અહેવાલ ક્યારેય જાહેર થયો નથી. 2013માં તે અહેવાલના કેટલાક અંશો બહાર આવ્યા હતા, તેના પરથી ખ્યાલ આવે છે કે આ રમખાણોમાં 27થી 40 હજાર લોકોનાં મૃત્યુ થયાં હતાં.

પંડિત સુંદર લાલ પંચનો અહેવાલ

સુંદરલાલ કમિટીનો રિપોર્ટ જે આજ સુધી જાહેર નથી કરાયો

અહેવાલમાં લખાયું હતું કે "અમારી પાસે એવી ઘટનાઓના પાકા પુરાવા છે કે જેમાં ભારતીય સેના અને સ્થાનિક પોલીસે પણ લૂંટફાટ કરવામાં ભાગ લીધો હોય.'' 

''અમારી તપાસમાં અમને જણાયું કે ઘણી બધી જગ્યાએ ભારતીય સેનાએ માત્ર લોકોને ઉશ્કેર્યા એટલું જ નહીં, પણ ઘણી જગ્યાએ હિંદુઓનાં જૂથોને મુસ્લિમોની દુકાનો અને ઘરોને લૂંટવા માટે  મજબૂર પણ કર્યા."

અહેવાલમાં જણાવ્યું હતું કે ભારતીય સેનાએ ગામડાંમાં ઘણા મુસ્લિમોનાં હથિયારો કબજે કરી લીધાં હતાં, જ્યારે હિંદુઓ પાસે હથિયારો રહેવા...\n\ntl;dr:
બાદમાં ભારતીય સૈન્યના વડા પણ બનેલા જનરલ ચૌધરીએ ઉપરોક્ત ઐતિહાસિક પ્રસંગનું વર્ણન કંઈક આ પ્રમાણે કર્યું હતું :